**Adatkezelési tájékoztató**

HIT- ÉS ERKÖLCSTAN OKTATÁSSAL KAPCSOLATOS ADATKEZELÉS

# I. Az Adatkezelő bemutatása

|  |  |
| --- | --- |
| **Adatkezelő fenntartójának megnevezése:**  | Szegedi Tankerületi Központ |
| **Fenntartó törzskönyvi azonosító száma:** **Adatkezelő fenntartójának székhelye:** | 8354206726 Szeged, Bal fasor 17-21. |
| **Adatkezelő fenntartójának képviselője:** **Adatvédelmi tisztviselő elérhetősége:****Adatkezelő megnevezése****Adatkezelő képviselője:****Adatkezelő székhelye:****Adatkezelő postai címe****Adatkezelő elektronikus címe**: | Plesovszkiné Ujfaluczki Judit tankerületi igazgatószeged.adatvedelem@kk.gov.hu (Szegedi Zrínyi Ilona Általános Iskola)(Balogh Kinga) intézményvezető(6722 Szeged, Mérey utca 3.)(6722 Szeged, Mérey utca 3.)(szegedi.zrinyi.iskola@gmail.com) |

**II. Az adatkezeléssel összefüggő főbb irányadó jogszabályok**

* információs önrendelkezési jogról és az információszabadságról szóló 2011. évi CXII. törvény (továbbiakban Info. tv.),
* az Európai Parlament és a Tanács (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) (továbbiakban: Rendelet vagy GDPR),
* a Polgári Törvénykönyvről szóló 2013. évi V. törvény (a továbbiakban: Ptk.)
* a nemzeti köznevelésről szóló 2011. évi CXC. törvény (a továbbiakban: Nkt.)
* a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (a továbbiakban: EMMI rendelet)

**III. Az adatkezelésre irányadó alapelvek**

* Az Adatkezelő a személyes adatokat jogszerűen és tisztességesen, valamint átláthatóan kezeli.
* Az Adatkezelő a személyes adatokat csak meghatározott, egyértelmű és jogszerű célból gyűjti, és azokat nem kezeli a célokkal össze nem egyeztethető módon.
* Az Adatkezelő minden észszerű intézkedést megtesz annak érdekében, hogy az általa kezelt adatok pontosak és szükség esetén naprakészek legyenek, amennyiben tudomására jut, hogy valamely általa kezelt személyes adat pontatlan, haladéktalanul töröli vagy helyesbíti.
* Az Adatkezelő a személyes adatokat olyan formában tárolja, hogy csak a jogszabályban meghatározott és/vagy a szükséges ideig legyen azonosítható.
* Az Adatkezelő megfelelő technikai és szervezési intézkedések alkalmazásával biztosítja a személyes adatok megfelelő biztonságát annak érdekében, hogy a személyes adatok jogosulatlan vagy jogellenes kezelése, véletlen elvesztése, megsemmisítése vagy károsodása ne történhessen meg.

# IV. Az adatkezelés jellemzői

Az Nkt. 35. §-a alapján az általános iskolákban kötelező etika óra helyett a szülők választhatják gyermeküknek az Országgyűlés által elismert bevett egyházak és azok belső egyházi jogi személye által folytatott hit- és erkölcstan oktatást, amely választása esetén és a tanulócsoport indítását követően a tanuló számára kötelező tanórai foglalkozássá válik.

A hit- és erkölcstan órára történő jelentkezés részletes szabályait az EMMI rendelet 14. § (5) bekezdése, valamint a 182/A.-182/B. §-a állapítja meg.

A szülők/törvényes képviselők nyilatkozhatnak arról, hogy kötelező tanórai foglalkozásként az érintett tanulók számára az etika oktatást, vagy valamelyik, az Országgyűlés által elismert bevett egyház és annak belső egyházi jogi személye által folytatott hit- és erkölcstan oktatást választanak. Ez a nyilatkozattétel egy lehetőség, és nem kötelezettség, ugyanis az EMMI rendelet megállapítja, hogy ha a szülő nem tesz nyilatkozatot, akkor az iskola a tanuló számára az etika oktatását szervezi meg.

**Adatkezelés célja**

A hit- és erkölcstan órák Országgyűlés által elismert bevett egyházak vagy azok belső egyházi jogi személye általi megszervezésének biztosítása a köznevelési intézményben tanulmányokat folytató gyermek számára.

**Kezelt személyes adatok és az adatkezelés jogalapja**

Az Adatkezelő kezeli az érintett gyermek nevét, a köznevelési intézmény nevét és az osztályt, amelyben az érintett tanulmányokat folytat, azt, hogy az érintett gyermek tekintetében mely egyház vagy egyházi jogi személy érintett a hit-és erkölcstan oktatás megszervezésében, valamint a gyermek törvényes képviselőjének nevét. Az adatkezelés jogalapja a Rendelet 6. cikk (1) bekezdés e) pontja, amely az EMMI rendelet 182/A-182/B. §-ain alapul. A személyes adatok különleges kategóriájára (a nyilatkozattal választott egyház illetve egyházi jogi személy vallási illetve világnézeti meggyőződésre utaló adat) tekintettel továbbá az adatkezelés jogalapja a Rendelet 9. cikk (2) bekezdésének g) pontja.

**Személyes adatok forrása**

A személyes adatok forrása az érintett törvényes képviselője.

**Rendelkezésre bocsátott személyes adatok címzettjei**

Az érintett által megadott személyes adatokat az Adatkezelő kizárólag azon foglalkoztatottjai jogosultak megismerni, akiknek az adatkezelés a feladataik ellátásához szükséges.

Az Adatkezelő az érintett személyes adatait továbbítja a hit-, és erkölcstan oktatással érintett bevett egyház, vagy bevett egyház belső jogi személyének az EMMI rendelet 182/A § (8) bekezdésében foglaltak alapján.

**Személyes adatok továbbítása harmadik országba, vagy nemzetközi szervezethez**

Az Adatkezelő az érintett fenti személyes adatait nem továbbítja sem harmadik országba, sem nemzetközi szervezethez.

**Személyes adatok kezelésének időtartama**

Az Adatkezelő a személyes adatokat a hit-, és erkölcstan oktatásra történő következő évi beiratkozás/jelentkezés időpontjáig kezeli.

**Automatizált döntéshozatal és profilalkotás**

Egyik sem történik az adatkezelés során.

**Személyes adatok szolgáltatása**

A személyes adatok szolgáltatása a hit és erkölcstan oktatásban történő részvétel feltétele.

# V. Az érintett jogai az adatkezeléshez kapcsolódóan

**Tájékoztatáshoz való jog**

Az érintettnek joga van az adatkezeléssel kapcsolatos tájékoztatáshoz, melyet az Adatkezelő jelen tájékoztató rendelkezésre bocsátása útján teljesít.

**Hozzáférési jog**

Az érintettet kérelmére az Adatkezelő a későbbiekben bármikor tájékoztatja, hogy a személyes adatainak kezelése folyamatban van-e és ha igen, akkor a személyes adatokhoz és a következő információkhoz hozzáférést biztosít:

1. az adatkezelés céljai;
2. az érintett személyes adatok kategóriái;
3. azon címzettek vagy címzettek kategóriái, akikkel, illetve amelyekkel az Adatkezelő a személyes adatokat közölte vagy közölni fogja, ideértve különösen a harmadik országbeli címzetteket, illetve a nemzetközi szervezeteket;
4. a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;
5. kérelmezheti Adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
6. a valamely felügyeleti hatósághoz címzett panasz benyújtásának, illetve bírósági eljárás megindításának joga;
7. ha az adatokat az Adatkezelő nem közvetlenül az érintettől gyűjtötte, a forrásukra vonatkozó minden elérhető információ;
8. ha sor kerül automatizált döntéshozatalra, ennek tényéről, ideértve a profilalkotást is, valamint legalább ezekben az esetekben az alkalmazott logikáról, tehát arról, hogy az ilyen adatkezelés milyen jelentőséggel, és az érintettre nézve milyen várható következményekkel bír.

**Személyes adatok helyesbítéséhez való jog**

Az érintett bármikor jogosult arra, hogy kérésére indokolatlan késedelem nélkül az Adatkezelő helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra is, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.

Az Adatkezelő felhívja a figyelmet arra, hogy a személyes adataiban bekövetkezett változást az érintett mielőbb jelentse be, ezzel is megkönnyítve a jogszerű adatkezelést, valamint a jogainak érvényesülését.

**Törléshez való jog**

Az érintett jogosult arra, hogy kérésére az Adatkezelő indokolatlan késedelem nélkül törölje a rá vonatkozó személyes adatokat, ha az alábbi indokok valamelyike fennáll:

1. a személyes adatokra már nincs szükség abból a célból, amelyből azokat az Adatkezelő gyűjtötte, vagy más módon kezelte;
2. az érintett tiltakozik az adatkezelés ellen, és nincs elsőbbséget élvező jogszerű ok az adatkezelésre, vagy tiltakozik a közvetlen üzletszerzés céljából történő adatkezelés ellen;
3. az Adatkezelő a személyes adatokat jogellenesen kezelte;
4. a személyes adatokat az Adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;
5. a személyes adatok gyűjtésére az információs társadalommal összefüggő szolgáltatások kínálásával kapcsolatosan került sor.

Az érintett abban az esetben nem gyakorolhatja a törléshez való jogát, amennyiben az adatkezelés az adatkezelőre alkalmazandó uniós vagy tagállami jog szerinti kötelezettség teljesítése, illetve közérdekből vagy az adatkezelőre ruházott közhatalmi jogosítvány gyakorlása keretében végzett feladat végrehajtása céljából vagy jogi igények előterjesztéséhez, érvényesítéséhez, illetve védelméhez szükséges.

**Az adatkezelés korlátozásához való jog**

Az érintett jogosult arra, hogy kérésére az Adatkezelő korlátozza az adatkezelést, ha az alábbiak valamelyike teljesül:

1. vitatja a személyes adatok pontosságát; ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát;
2. az adatkezelés jogellenes, és ellenzi az adatok törlését, ehelyett kéri azok felhasználásának korlátozását;
3. az Adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
4. az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

**Tiltakozáshoz való jog**

Mivel a személyes adatok kezelése az Adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges [Rendelet 6. cikk (1) bekezdés e) pont] így az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a kezelése ellen, ideértve az említett rendelkezéseken alapuló profilalkotást is.

**Az érintett jogainak érvényesítésére szolgáló eljárásrend**

Az érintett a fenti jogait az Adatkezelő e-mail címére (szegedi.zrinyi.iskola@gmail.com), vagy az adatvédelmi tisztviselő szeged.adatvedelem@kk.gov.hu e-mail címére megküldött elektronikus levelében, az Adatkezelő vagy az Adatkezelő fenntartójának székhelyére eljuttatott postai levélben, illetve az Adatkezelő székhelyén személyesen tudja gyakorolni. Adatkezelő az érintett kérelmének vizsgálatát és teljesítését a beérkezését követően indokolatlan késedelem nélkül megkezdi. A kérelem alapján tett intézkedésekről az Adatkezelő a beérkezésétől számított 1 hónapon belül tájékoztatja az érintettet. Amennyiben a kérelem nem teljesíthető, úgy az Adatkezelő 1 hónapon belül tájékoztatja az érintettet a megtagadásának okairól és a jogorvoslati jogairól.

Az érintett halálát követő öt éven belül a jelen tájékoztatóban meghatározott, az elhaltat életében megillető jogokat az érintett által arra ügyintézési rendelkezéssel, illetve közokiratban vagy teljes bizonyító erejű magánokiratban foglalt, az Adatkezelőnél tett nyilatkozattal – ha az érintett egy adatkezelőnél több nyilatkozatot tett, a későbbi időpontban tett nyilatkozattal – meghatalmazott személy jogosult érvényesíteni. Ha az érintett nem tett ennek megfelelő jognyilatkozatot, a Polgári Törvénykönyv szerinti közeli hozzátartozója annak hiányában is jogosult a Rendelet 16. (helyesbítéshez való jog) és 21. cikkében (tiltakozáshoz való jog), valamint – ha az adatkezelés már az érintett életében is jogellenes volt vagy az adatkezelés célja az érintett halálával megszűnt – a Rendelet 17. (törléshez való jog) és 18. (az adatkezelés korlátozásához való jog) cikkében meghatározott, az elhaltat életében megillető jogokat érvényesíteni az érintett halálát követő öt éven belül. Az érintett jogainak e bekezdés szerinti érvényesítésére az a közeli hozzátartozó jogosult, aki ezen jogosultságát elsőként gyakorolja.

# VI. Az érintett jogorvoslati joga

A bírósági jogorvoslathoz való jogának érvényesítése érdekében az érintett az Adatkezelővel szemben bírósághoz fordulhat, ha megítélése szerint az Adatkezelő a személyes adatait a személyes adatok kezelésére vonatkozó jogszabályban, vagy az Európai Unió kötelező jogi aktusaiban meghatározott előírások megsértésével kezeli. A bíróság az ügyben soron kívül jár el. A per elbírálása a törvényszék hatáskörébe tartozik. A per – az érintett választása szerint – az érintett lakóhelye vagy tartózkodási helye, vagy az Adatkezelő székhelye szerinti törvényszék (Szegedi Törvényszék) előtt is megindítható.

A Nemzeti Adatvédelmi és Információszabadság Hatóságnál (NAIH) bejelentéssel (panasz) az Adatkezelővel szemben bárki vizsgálatot kezdeményezhet arra hivatkozással, hogy személyes adatok kezelésével kapcsolatban jogsérelem következett be, vagy annak közvetlen veszélye fennáll, illetve hogy az adatkezeléshez kapcsolódó jogainak érvényesítését az Adatkezelő korlátozza, vagy ezen jogainak érvényesítésére irányuló kérelmét elutasítja. A bejelentést az alábbi elérhetőségek valamelyikén lehet megtenni:

Nemzeti Adatvédelmi és Információszabadság Hatóság (NAIH)

Postacím: 1363 Budapest, Pf.: 9.

Székhely: 1055 Budapest, Falk Miksa utca 9-11.

Telefon: +36 (1) 391-1400

Fax: +36 (1) 391-1410

E-mail: ugyfelszolgalat@naih.hu

URL: <http://naih.hu>

Kelt: Szeged, 2022. március 5.